Johannes Ødegaard Dietrichson
Store norske leksikon,Religion og filosofi,Religioner og livssyn,Kristendom,Den norske kirke
Johannes Ødegaard Dietrichson var en norsk teolog. Han var sogneprest i Herøy fra 1913, i Øvre Stjørdal fra 1922, prost fra 1925, residerende kapellan i Domkirken i Oslo fra 1932, sogneprest og domprost samme sted fra 1946 til 1955.
Under under andre verdenskrig var Dietrichson formann i den hemmelige kirkeledelsen fra våren 1943 til frigjøringen. Han var formann i Den Norske Kirkes Presteforening fra 1946–1951 og i nasjonalkomiteen for Det lutherske verdensforbund fra 1950–1952.Ved restaureringen av Domkirken i Oslo var Dietrichson konsultativt medlem av komiteen. Han skrev kantaten Guds rike til gjenåpningen, og oppførelsen av det nye Vår Frelsers kapell i tilknytning til Domkirken skjedde på hans initiativ.Han var sønn av Gustav Johan Fredrik Dietrichson. Les mer i Store norske leksikon kirkekampen Den norske kirke Kristendommens historie i Norge